《宋章庙乐舞歌十五首 其六 永至乐》
南北朝·殷淡

皇朝鬯矣，孝容以昭。銮华羽迾，拂汉涵滈。申申嘉夜，翊翊休朝。

行金景送，步玉风韶。师承祀则，肃对禋祧。

作者简介：南朝宋陈郡长平人，字夷远。才士。历黄门吏部郎，太子中庶子、领步兵校尉。孝武帝时以文章见知。文帝章太后庙祭祀缺乐章，淡奉武帝命为著新歌。